**Die Sunnerkloas kumt**

En Spil foar 5 Bäidene (Fertäller, Sunnerkloas, Mame, Hannes, Lea) van Ingeborg Remmers

F.: Dälich is die säkste Detsämber. Do Bäidene sitte aal inne Stowe un teeuwe.

Dät kloppet anne Dore.

Alle: Die Sunnerkloas is deer!

F.: Mame moaket ju Dore epen.

M.: Kum ien, ljowe Sunnerkloas.

S.: Gouden Eeuwend, ljowe Bäidene!

A.: Gouden Eeuwend, Sunnerkloas!

S.: Sunt jie uk aal aartich wezen?

A.: Jee, Sunnerkloas.

Hannes: Hääst du uus wät meebroacht?

S.: Jee! Häbe jie uk wät foar mie?

H.: Iek tälle die een Gerimsel ap.

S.: Fain!

H.: Adwent, Adwent, ju Käärse baant.

Eerst een, dan two, dan tjo, dan fjauer,

dan kumt dät Kristkind uk fuul ljauer.

S.: Dät hääst du fain moaket.

Lea: Iek häbe die een Bielde moald.

F.: Lea rakt dän Sunnerkloas ju Bielde.

S.: Bäästen Tonk, Lea.

L.: Hannes un iek konnen uk een Läid sjunge.

S.: Dät fraut mie. Dan man tou.

H. un L.: Sunnerkloas, du bääst soo goud…

S.: Gans wunnerboar häbe jie dät moaket! Nu häbe iek uk wät foar jou.

F.: Die Sunnerkloas rakt do Bäidene wät uut sin Säk.

H.: Bäästen Tonk, ljowe Sunnerkloas!

L.: Bäästen Tonk, ljowe Sunnerkloas!

F.: Mame häd Tee moaket foar dän Sunnerkloas. Deertou rakt dät säärmboakene litje Kouken.

Die Sunnerkloas it un drinkt un is oarich bliede.

S.: Iek tonkje jou. Touken Jier kume iek wier.

M.: Sunnerkloas, kum jädden wier.

A.: Wie tonkje die. Bit touken Jier!